b'\n_START_ARTICLE_\nRegister kulturne dedi\xc5\xa1\xc4\x8dine Slovenije\n_START_PARAGRAPH_\nRegister kulturne dedi\xc5\xa1\xc4\x8dine Slovenije je uradna evidenca kulturne dedi\xc5\xa1\xc4\x8dine v Sloveniji. Register sestavljajo trije medsebojno povezani deli: register nepremi\xc4\x8dne dedi\xc5\xa1\xc4\x8dine, register premi\xc4\x8dne dedi\xc5\xa1\xc4\x8dine in register nesnovne dedi\xc5\xa1\xc4\x8dine._NEWLINE_Vpis v register pomeni le informacijsko podporo izvajanju varstva dedi\xc5\xa1\xc4\x8dine, saj so v registru samo osnovni podatki o registrirani dedi\xc5\xa1\xc4\x8dini \xe2\x80\x93 opis, fotografija, koordinate in podobno in nima ve\xc4\x8d neposrednih posledic za lastnika dedi\xc5\xa1\xc4\x8dine. V treh medsebojno povezanih delih (premi\xc4\x8dna, nepremi\xc4\x8dna, nesnovna dedi\xc5\xa1\xc4\x8dina) se za spomenike vodijo posebej varstveni podatki, ki obsegajo: listine varstva, opis varstva, varstveni re\xc5\xbeim in podatke o lastniku spomenika. _NEWLINE_Zakonodaja dolo\xc4\x8da, da se v register vpisujejo enote, starej\xc5\xa1e od 50 let.'